

|  |  |  |  |  |  |
| --- | --- | --- | --- | --- | --- |
| **วันที่** | **กำหนดการ** | **เช้า** | **เที่ยง** | **เย็น** | **โรงแรม** |
| **1** | **ท่าอากาศยานสุวรรณภูมิ** | X | X | X |  |
| **2** | **กรุงเทพฯ – สนามบินคันไซ (JL728 : 00.25-08.00) – เมืองอุจิ – วัดเบียวโดอิน – กิจกรรมทำมัทฉะ – เมืองมิเอะ – นาบานะ โนะ ซาโตะ – เมืองนาโกย่า** | ✈ | 🍽 | 🍽 | **NAGOYA TOKYU HOTEL หรือเทียบเท่าระดับ 4 ดาว** |
| **3** | **เมืองกิฟุ – หมู่บ้านมรดกโลก ชิราคาวาโกะ – เมืองทาคายาม่า – ซันมาชิ ซูจิ** | 🍽 | 🍽 | 🍽 | **HIDA PLAZA HOTEL**  **หรือเทียบเท่า** |
| **4** | **คามิโคจิ – สะพานคัปปะ – ไร่วาซาบิไดโอะ – เมืองมัตสึโมโตะ – ปราสาทมัตสึโมโตะ (ถ่ายรูปด้านนอก) – ศาลเจ้าสุวะไทฉะ** | 🍽 | 🍽 | 🍽 | **RAKO HANANOI HOTEL**  **หรือเทียบเท่า** |
| **5** | **โอชิโนะ ฮัคไก – เมืองโตเกียว – ช้อปปิ้งชินจูกุ** | 🍽 | 🍽 | X | **HOTEL GRACERY SHINJUKU**  **หรือเทียบเท่าระดับ 4 ดาว**  **ใจกลางชินจูกุ** |
| **6** | **เมืองนาริตะ – เก็บสตรอว์เบอร์รี่ – วัดนาริตะ – นาริตะโอโมเตซันโดะ – อิออน พลาซ่า – สนามบินนาริตะ – กรุงเทพฯ (JL707 : 18.20-23:00)** | 🍽 | X | ✈ |  |
| **\*\*\* รวมค่าทิปไกด์และคนขับรถ ตลอดการเดินทาง\*\*\*** | | | | | |

**✰✰✰ไฮไลท์ของการท่องเที่ยวทริปนี้✰✰✰**

**⏩สัมผัสมนต์เสน่ห์กลางหุบเขา กับดินแดนในฝัน สวรรค์บนดิน คามิโคจิ**

**⏩เยือนหมู่บ้านโบราณมรดกโลกสไตล์เทพพนม ชิราคาวาโกะ**

**⏩วัดเหรียญสิบ ดินแดนชาเขียวและเปิดประสบการณ์ กิจกรรมบดมัทฉะ**

**⏩ชมไร่สุดยอดเครื่องเคียงอาหารญี่ปุ่น "วาซาบิ" ณ ฟาร์ม ไดโอะ**

**⏩บ่อน้ำศักดิ์สิทธิ์ โอชิโนะ ฮัคไก กับ วิวฟูจิ ที่จะทำให้คุณอบอุ่นหัวใจ**

**⏩เก็บสตรอว์เบอร์รี่ ผลโตอย่างจุใจ กับฟาร์มสตรอว์เบอร์รี่**

**โปรแกรมการเดินทาง**

**วันแรก ท่าอากาศยานสุวรรณภูมิ**

**21.00 น.** 🗣 พร้อมกันที่ **สนามบินสุวรรณภูมิ** **อาคารผู้โดยสารขาออก (ระหว่างประเทศ) ชั้น** **4 ประตู 7 เคาน์เตอร์ P สายการบิน JAPAN AIRLINES (JL)** โดยมีเจ้าหน้าที่จากทางบริษัทฯ คอยต้อนรับ และอำนวยความสะดวก

แก่ท่านก่อนออกเดินทาง

**\*\*สำคัญมาก !! ประเทศญี่ปุ่นไม่อนุญาตให้นำอาหารสดจำพวก เนื้อสัตว์ พืช ผัก ผลไม้ เข้าประเทศ**

**หากฝ่าฝืนมีโทษปรับและจับ\*\***

**วันที่สอง กรุงเทพฯ – สนามบินคันไซ – เมืองอุจิ – วัดเบียวโดอิน – กิจกรรมทำมัทฉะ – เมืองมิเอะ – นาบานะ โนะ ซาโตะ – เมืองนาโกย่า**

**00.25 น.** **เหินฟ้าสู่ สนามบินคันไซ โดยสายการบิน** **JAPAN AIRLINES เที่ยวบินที่ JL728 ✈**

***(บริการอาหารและเครื่องดื่มบนเครื่อง)***

**08.00 น.** เดินทางถึง **สนามบินคันไซ** (เวลาท้องถิ่นเร็วกว่าไทย 2 ช.ม. กรุณาปรับนาฬิกาของท่านเป็นเวลาท้องถิ่นเพื่อสะดวกในการนัดหมาย) หลังผ่านพิธีการตรวจคนเข้าเมืองและศุลกากรเรียบร้อยแล้ว

นำท่านเดินทางสู่ **เมืองอุจิ** เป็นเมืองเล็กๆ ที่มีสถานที่ท่องเที่ยวหลายแห่งที่ได้รับการขึ้นทะเบียนเป็นมรดกโลก ไม่ว่าจะเป็นวัด ศาลเจ้า เป็นต้น นอกจากนี้เมืองอุจิยังได้ขึ้นชื่อว่าเป็นแหล่งผลิตชาเขียวที่มีชื่อเสียงโด่งดังไปทั่วญี่ปุ่น

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **วัดเบียวโดอิน** เป็นวัดเก่าแก่ที่ได้รับการขึ้นทะเบียนเป็นมรดกโลก UNESO WORLD HERITAGE และวิหารของวัดแห่งนี้ยังได้ถูกนำไปปรากฎอยู่บนเหรียญ 10 เยนอีกด้วย

นำท่านเดินทางไปยัง **FUKUJUEN** หนึ่งในร้านชาเขียวที่ขึ้นชื่อของเมืองอุจิ ที่เปิดมากว่า 210 ปี ให้ท่านรับประสบการณ์การทำมัทฉะด้วย ในคลาสโม่และชงชาโดยเริ่มตั้งแต่นำใบชาที่คั่วแล้วมาบดกับโม่หินและชงให้หอมหวานขึ้นฟอง จิบพร้อมกับขนมหวานที่เข้ากันอย่างลงตัว นอกจากนี้ที่นี่ยังมีขนมอื่นๆ ที่ทำจากชาเขียว พาร์เฟต์ชาเขียว ดังโงะชาเขียว ให้ท่านได้เลือกซื้อเลือกชิม พร้อมนั่งชมบรรยากาศธรรมชาติที่สุดแสนจะผ่อนคลาย **\*\*บริการไอศกรีม soft serve ชาเขียวท่านละ 1 โคน\*\***



นำท่านเดินทางสู่ **เมืองมิเอะ** สู่ **นาบานะ โนะ ซาโตะ** สวนดอกไม้หลากสี และ อุโมงค์ไฟระยิบระยับ (TUNNEL OF LIGHT) งานประดับไฟที่ยิ่งใหญ่ที่สุดของญี่ปุ่น ซึ่งจัดขึ้นในสวนดอกไม้ ในระยะทางกว่า 200 เมตร ตลอดเส้นทางจะล้อมรอบไปด้วยดวงไฟรูปดอกไม้แสนน่ารัก ถือเป็นไฮไลท์หลักของสถานที่แห่งนี้



**ค่ำ** 🍽 **รับประทานอาหารค่ำที่ร้านอาหารใน นาบานะ โนะ ซาโตะ (รับเงินสดจากไกด์ 1,500 เยน / ท่าน)**

นำท่านเดินทางสู่ **เมืองนาโกย่า** ที่เก่าแก่ของญี่ปุ่น ปัจจุบันเป็นเมืองเอกของจังหวัดไอจิ มีขนาดใหญ่อันดับ 4 ของประเทศญี่ปุ่นมีลักษณะรูปร่างผังเมืองคล้ายปู บรรยากาศเหมือนเมืองเล็กที่มีขนาดใหญ่ด้วยกลิ่นไอแห่งความเป็นเมืองสงบอบอุ่นอันแสนโรแมนติคอบอวลด้วยมนต์เสน่ห์ที่แฝงตัวไว้ในทุกอณูของเมือง

🛏 **พักที่ NAGOYA TOKYU HOTEL หรือเทียบเท่า**

**วันที่สาม เมืองกิฟุ – หมู่บ้านมรดกโลก ชิราคาวาโกะ – เมืองทาคายาม่า – ซันมาชิ ซูจิ**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านสู่ **เมืองกิฟุ** ชม **หมู่บ้านมรดกโลก ชิราคาวาโกะ** หมู่บ้านแห่งนี้ตั้งอยู่ในหุบเขาสูงห่างไกลความเจริญ ทำให้ยังคงรักษาขนบธรรมเนียมประเพณีอันดีงามไว้ได้อย่างสมบูรณ์ มีเอกลักษณ์เฉพาะตัวที่เรียกว่า “กัชโช่ สุคุริ” (Gassho Style) โดยการสร้างหลังคาเป็นสามเหลี่ยมทรงสูงกว่า 60 องศา คล้ายการพนมมือและยังได้รับการขึ้นทะเบียนให้เป็นมรดกโลกในปี 1995 อีกด้วย

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **เมืองทาคายาม่า** นำท่านสู่ **ซันมาชิ ซูจิ** ย่านเมืองเก่าที่ยังคงอนุรักษ์บ้านเรือนในสมัยเอโดะที่มีอายุกว่า 300 ปีไว้บนถนนสายเล็กๆ ที่ทอดยาวตลอดเส้นทาง นอกจากจะมีบ้านเรือนที่อยู่อาศัยของคนแถบนี้แล้ว ก็ยังเต็มไปด้วยร้านขายของต่างๆ มากมาย



🛏 **พักที่ HIDA PLAZA HOTEL หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น** น้ำแร่ธรรมชาติผ่านความร้อนใต้พิภพเพื่อผ่อนคลายความเมื่อยล้าเลือดลมเดินดีเสริมสุขภาพให้กระปรี้กระเปร่าผิวพรรณสดใสมีน้ำมีนวลช่วยระบบการเผาผลาญของร่างกายให้อยู่ในสภาพคงที่ ความอัศจรรย์แห่งการอาบน้ำแร่แบบญี่ปุ่นนี่เองทำให้มีผู้กล่าวถึงว่า **=> หากมาที่ญี่ปุ่นแล้วไม่ได้ลงอาบน้ำแร่ก็เหมือนกับว่าท่านมาไม่ถึงญี่ปุ่น！**

**วันที่สี่ คามิโคจิ – สะพานคัปปะ – ไร่วาซาบิไดโอะ – เมืองมัตสึโมโตะ – ปราสาทมัตสึโมโตะ (ถ่ายรูปด้านนอก) – ศาลเจ้าสุวะไทฉะ**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **คามิโคจิ** แดนสวรรค์ท่ามกลางหุบเขาเจแปนแอลป์ อันงดงามในจังหวัดนากาโนะ ที่หลายคนบอกว่ายังไงก็ต้องไปเยือนให้ได้สักครั้ง! คามิโคจิ ตั้งอยู่ทางตอนเหนือของเทือกเขาแอลป์ มีสายน้ำของแม่น้ำอะซูสะที่ใสสะอาด ไหลผ่าน**สะพานคัปปะ** (สถานที่ถ่ายภาพยอดฮิต) ล้อมรอบด้วยผืนป่าเขียวขจี ฉากหลังของยอดเขาสูงตระหง่านระดับ 3,000 เมตร เป็นสถานที่ที่ได้รับการยอมรับว่าเป็นแหล่งท่องเที่ยวทางธรรมชาติที่มีทิวทัศน์ภูเขาที่สวยงามที่สุดแห่งหนึ่งของประเทศญี่ปุ่น

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **ไร่วาซาบิไดโอะ** ตั้งอยู่เมืองอะซุมิโนะไม่ไกลมากจากเมืองมัตสึโมโตะ เป็นแหล่งผลิตวาซาบิอันดับ 1 ของญี่ปุ่น ที่นี่ล้อมรอบด้วยเทือกเขาแอลป์จึงเป็นแหล่งท่องเที่ยวที่สวยงาม มีการผลิตวาซาบิแบบพิถีพิถัน ต้นวาซาบิจะปลูกในที่มีน้ำใสสะอาดไหลผ่าน เพราะที่นี้มีน้ำหิมะละลายจากเทือกเขาแอลป์ไหลผ่านตลอด ซึ่งเต็มไปด้วยแร่ธาตุสำคัญๆ ทำให้วาซาบิของที่นี่มีคุณภาพที่ดี ภายในไร่มีซอฟต์ครีมรสวาซาบิ และของฝากให้ได้เลือกซื้อ

****นำท่านเดินทางสู่**เมืองมัตสึโมโตะ** เป็นเมืองที่ใหญ่เป็นอันดับสองของจังหวัดนากาโน่ นำท่านชม **ปราสาทมัตสึโมโตะ (ถ่ายรูปด้านนอก)** สร้างขึ้นมาราวศตวรรษที่ 16 ป้อมปราการที่ตั้งตระหง่านนี้ว่ากันว่าเป็นเท็นชุคาคุหลังคา 5 ชั้น พื้น 6 ชั้นที่เก่าแก่ที่สุดที่ยังหลงเหลืออยู่ในปัจจุบัน และได้รับการขึ้น ทะเบียนเป็นสมบัติชาติ พื้นที่ส่วนอื่นๆ ภายในปราสาทก็ได้รับการขึ้นทะเบียนเป็นสถานที่ทางประวัติศาสตร์ของชาติ จุดเด่นของปราสาทมัตสึโมโตะอยู่ที่กำแพงสีดำของเท็นชุคาคุ เลยมีชื่อเรียกว่า คาราซุโจ แปลว่า ปราสาทอีกา ตรงข้ามกับปราสาทฮิเมจิที่มีกำแพงสีขาว เลยถูกเรียกว่า ชิราซากิโจ ปราสาทนกกระยาง

****จากนั้นนำท่านเดินทางสู่ **ศาลเจ้าสุวะไทฉะ** เป็นศาลเจ้าขนาดใหญ่ที่ประกอบไปด้วยศาลเจ้า 4 ศาลเจ้า ตั้งอยู่รอบทะเลสาบสุวะ รายล้อมไปด้วยเทือกเขาแอลป์ญี่ปุ่นเหนือและใต้ และเทือกเขายะซึตกะทะเกะในตอนกลางของจังหวัดนากาโนะ เป็นหนึ่งในศาลเจ้าที่เก่าแก่ที่สุดในญี่ปุ่น อายุกว่า 1,200 ปี ศาลเจ้าอะคิมะยะเป็นศาลเจ้าที่โดดเด่นที่สุดในบริเวณศาลเจ้าที่ยิ่งใหญ่แห่งนี้ เนื่องจากเป็นที่ตั้งขอนไม้ศักดิ์สิทธิ์สี่ขอน เป็นขอนไม้ที่ได้จากบนภูเขาในระหว่างเทศกาลออนบะชิระที่มีขึ้นในทุกๆ หกปี

🛏 **พักที่ RAKO HANANOI HOTEL หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น แบบเต็มอิ่มอีก 1 คืน!!!** เพื่อผ่อนคลายความเมื่อยล้าเลือดลมเดินดีเสริมสุขภาพให้กระปรี้กระเปร่าผิวพรรณสดใสมีน้ำมีนวลช่วยระบบการเผาผลาญของร่างกายให้อยู่ในสภาพคงที่

**วันที่ห้า โอชิโนะ ฮัคไก – เมืองโตเกียว – ช้อปปิ้งชินจูกุ**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านสู่ **โอชิโนะ ฮัคไก** บ่อน้ำธรรมชาติกับความเลื่อมใสศรัทธาความเชื่อในภูเขาไฟศักดิ์สิทธิ์ฟูจิยาม่ากับเวลาแสนยาวนานจากการละลายของหิมะบนภูเขาไฟฟูจิที่ไหลซึมลึกลงพื้นพิภพปฏิบัติการซึมซับบริเวณที่ลุ่มทำให้เกิดน้ำซึมขังขยายวงกว้างกลายเป็นบ่อขนาดย่อม น้ำในบ่อแต่ละบ่อใสสะอาดจนเกิดสะท้อนที่สวยงาม ต่อมาในปี ค.ศ. 1985 สถานที่แห่งนี้ได้รับการคัดเลือกเป็น 1 ใน 100 อันดับแหล่งน้ำจากธรรมชาติที่ดีที่สุดของญี่ปุ่น ท่านสามารถเลือกซื้อสินค้าพื้นเมืองต่างๆ และสินค้าเกษตรกรรมที่ชาวบ้านนำมาขายระหว่างทางได้ ไม่ว่าจะเป็นผักภูเขาที่สดกรอบ ผลไม้อบแห้ง ถั่ว มันญี่ปุ่น และอื่นๆ อีกมากมาย

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **เมืองโตเกียว** ตื่นตาตื่นใจกับบรรยากาศเมืองหลวง ณ กรุงโตเกียวที่เต็มไปด้วยผู้คนมากมาย และเทคโนโลยีทันสมัยตลอดสองข้างทาง

จากนั้นเชิญท่านอิสระ **ช้อปปิ้งชินจูกุ** ย่านที่มีความเจริญอันดับหนึ่งของโตเกียว เป็นศูนย์รวมร้านค้าที่จัดแต่งอย่างหรูหราน่ารักหลากสไตล์ มีร้านค้าชื่อดังเป็นที่เป็นที่นิยมทั้งชาวญี่ปุ่น และนักท่องเที่ยวที่มาเยือน มีทั้งสินค้าแบรนด์เนม เสื้อผ้าแฟชั่น อุปกรณ์อิเล็กทรอนิกส์ กล้องถ่ายรูปดิจิตอล กิ๊ฟช็อป ขนม รวมถึงเครื่องสำอางยี่ห้อดังของญี่ปุ่นไม่ว่าจะเป็น KOSE, SHISEDO KANEBO, SK–II ในราคาถูกกว่าเมืองไทยและสินค้าอื่นๆ อีกมากมายที่ท่านสามารถเลือกซื้อเป็นของฝากกลับบ้านได้

**ค่ำ อิสระรับประทานอาหารค่ำตามอัธยาศัย**

**🛏 พักที่ HOTEL GRACERY SHINJUKU หรือเทียบเท่า**

**วันที่หก เมืองนาริตะ – เก็บสตรอว์เบอร์รี่ – วัดนาริตะ – นาริตะโอโมเตซันโดะ – อิออน พลาซ่า – สนามบินนาริตะ – กรุงเทพฯ**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **เมืองนาริตะ** นำท่านสู่ **สวนสตรอว์เบอร์รี่** ให้ท่านเพลิดเพลินกับการเก็บและลิ้มลองสตรอว์เบอร์รี่สดๆ จากต้นตามฤดูกาลของชาวญี่ปุ่นที่มีการปลูกอย่างพิถีพิถันและได้รับการดูแลเอาใจใส่ทุกกระบวนการทุกขั้นตอน ทําให้ผลไม้ของที่นี่นั้นมีขนาดใหญ่ และรสชาติหวานกว่าบ้านเราหลายเท่า **หมายเหตุ..ผลไม้แต่ละชนิดขึ้นอยู่กับสภาพอากาศในแต่ละท้องถิ่น**



นำท่านเดินทางสู่ **วัดนาริตะซัง** เป็น 1 ใน 3 วัดหลักของลัทธิคันโต ที่ได้สร้างขึ้นอุทิศแด่ศาสนาพุทธให้กับ เทพเจ้าฟูดูเมียวโอะ ซึ่งเป็นเทพเจ้าแห่งไฟ จุดเด่นของวัดถือเป็นเทพชั้นสูงสุดของลัทธิชินกอน แกะสลักและถวายโดย โคโบไดจิ ตามราชโองการของ จักรพรรดิซากะ วัดแห่งนี้มีผู้แวะเวียนเข้าสักการะมากว่า 10 ล้านคนต่อปี ภายในวัดมีสวนนาริตะซัง ในพื้นที่กว่า 165,000 ตารางเมตร เป็นสถานพักผ่อนหย่อนใจที่สวยงามร่มรื่น และอากาศบริสุทธิ์ตลอดทั้ง 4 ฤดู จากนั้นอิสระเดินเล่น **นาริตะโอโมเตซันโดะ** ถนนช้อปปิ้งสวยงามที่นำไปสู่วัดนาริตะซังชินโชจิ ถนนเส้นนี้เหมาะสำหรับเดินเล่นและซื้อของทานเล่นและของที่ระลึกพื้นเมืองก่อนเข้าชมวัด หรือทานอาหารในร้านจำนวนมากที่ขายปลาไหลสดๆ ย่างบาร์บีคิวแสนอร่อย

จากนั้นนำท่านสู่ **อิออน พลาซ่า** ช้อปปิ้งมอลล์ขนาดใหญ่ อิสระท่านได้เลือกซื้อสินค้าจากร้านค้าต่างๆ ไม่ว่าจะเป็นเสื้อผ้า กระเป๋า-รองเท้า ของแต่งบ้าน ของที่ระลึก ฯลฯ ภายในอาคารยังมี ห้างจัสโก้ ให้ท่านช้อปปิ้งต่ออย่างเพลิดเพลินสนุกสนานกับการจับจ่ายสินค้าของร้าน 100 Yen ซึ่งสินค้าทุกๆ อย่างในร้านราคาชิ้นละ 100 เยน ไม่ลืมแวะซื้อของฝากทางกรุงเทพฯ อาทิ ขนมโมจิ, เบนโตะ, ผลไม้สด และแห้ง, ลูกอมขนมขบเคี้ยว ฯลฯ

**\*\*\*อาหารเที่ยงอิสระตามอัธยาศัยเพื่อให้ท่านใช้เวลาช้อปปิ้งได้อย่างคุ้มค่า\*\*\***

สมควรแก่เวลา กรุณาตรวจเช็คสัมภาระให้เรียบร้อย เพื่อเตรียมตัวเดินทางสู่สนามบินเพื่อกลับกรุงเทพฯ

**18.20 น.** ออกเดินทางสู่ **กรุงเทพฯ** โดยสายการบิน **JAPAN AIRLINES** เที่ยวบินที่ **JL707** ✈

***(บริการอาหารและเครื่องดื่มบนเครื่อง)***

**23.00 น.** ถึง **กรุงเทพฯ** โดยสวัสดิภาพ พร้อมความประทับใจ**.........** ☺ ☺ ☺ ☺

**\*\*\*\*\*\*\*\*ขอบคุณทุกท่านที่ใช้บริการ\*\*\*\*\*\*\*\***

☺ ☺ ☺ ☺ **ซื่อสัตย์ จริงใจ ห่วงใย เน้นบริการ คืองานของเรา** ☺ ☺ ☺ ☺

\*\*หมายเหตุ : โปรแกรมและราคาสามารถเปลี่ยนแปลงได้ตามความเหมาะสมโดยไม่ต้องแจ้งให้ทราบล่วงหน้าทางบริษัทฯ จะถือผลประโยชน์ของลูกค้าเป็นสำคัญ\*\*

|  |  |  |  |  |  |  |
| --- | --- | --- | --- | --- | --- | --- |
|  | | | **อัตราค่าบริการ (ราคาต่อท่าน)** | | | |
| **วันเดินทาง** | **ราคาทัวร์ผู้ใหญ่**  **พักห้องละ 2 ท่าน**  **(15 ท่านออกเดินทาง)** | | **ราคาสำหรับเด็ก**  **อายุ 2 – 5 ปี**  **ไม่มีเตียง** | **พักเดี่ยวจ่ายเพิ่ม** | **ราคาไม่รวมตั๋ว** |
| **8 – 13 พ.ค. 67** | **69,999 บาท / ท่าน** | | **64,999 บาท / ท่าน** | **14,000 บาท / ท่าน** | **45,999 บาท / ท่าน** |

**อัตราค่าบริการดังกล่าวรวม**

1. **ค่าตั๋วเครื่องบิน**ชั้นทัศนาจร ไป-กลับ พร้อมกรุ๊ป ตามที่ระบุไว้ในรายการเท่านั้น **ตั๋วเครื่องบินที่ใช้เป็นแบบกรุ๊ปไม่สามารถเลือกที่นั่งล่วงหน้าได้ (ท่านจะได้รับที่นั่งแบบสุ่มเท่านั้น)**
2. **ค่าภาษีสนามบิน**ทุกแห่ง **หากสายการบินมีการปรับราคาภาษีน้ำมันขึ้น ทางบริษัทฯ ขอสงวนสิทธิ์เก็บค่าภาษีน้ำมันเพิ่มตามความเป็นจริงก่อนการเดินทาง** **\*\*ราคาทัวร์นี้เช็คภาษีน้ำมัน ณ วันที่ 16 ก.พ. 67 เป็นเงิน 12,815 บาท**
3. **ค่าโรงแรม**ระดับมาตรฐาน **(พักห้องละ 2 ท่าน)**

**กรณีห้อง TWIN BED (เตียงเดี่ยว 2 เตียง) ซึ่งโรงแรมไม่มีหรือเต็ม ทางบริษัทขอปรับเป็นห้อง DOUBLE BED แทนโดยมิต้องแจ้งให้ทราบล่วงหน้า หรือ หากต้องการห้องพักแบบ DOUBLE BED ซึ่งโรงแรมไม่มีหรือเต็ม ทางบริษัทขอปรับเป็นห้อง TWIN BED แทนโดยมิต้องแจ้งให้ทราบล่วงหน้า เช่นกัน กรณีพักแบบ TRIPLE ROOM รบกวนติดต่อเจ้าหน้าที่ (อาจจะมีค่าใช้จ่ายเพิ่มเติมค่ะ)**

1. **ค่าอาหาร** ตามที่ระบุไว้ในรายการ และ น้ำดื่มบนรถวันละ 1 ขวด
2. **ค่ายานพาหนะ** และค่าธรรมเนียมเข้าชมสถานที่ต่างๆ ตามที่ระบุไว้ในรายการ
3. **น้ำหนักสัมภาระ ท่านละ 2 ใบ ไม่เกิน 23 กิโลกรัม / ใบ** สัมภาระติดตัวขึ้นเครื่องได้ 1 ชิ้น ต่อท่าน น้ำหนักต้องไม่เกิน 7 กิโลกรัม
4. **รวมค่าทิปไกด์, คนขับรถ ตลอดการเดินทาง**
5. **ค่าประกันอุบัติเหตุ วงเงินประกันท่านละ 1,000,000 บาท และ ค่ารักษาพยาบาล ไม่เกิน 500,000 บาท คุ้มครองผู้เอาประกันที่มีอายุตั้งแต่ 1 – 75 ปี**

**ในการเคลมประกันทุกกรณี ต้องมีใบเสร็จ และ มีเอกสารรับรองทางการแพทย์ หรือจากหน่วยงานที่เกี่ยวข้อง**

**การประกันไม่คุ้มครอง**

กรณีที่เสียชีวิต หรือ เจ็บป่วยทางร่างกายด้วยโรคประจำตัว, การติดเชื้อ, ไวรัส, ไส้เลื่อน, ไส้ติ่ง, อาการที่เกี่ยวข้องกับการติดยา, โรคติดต่อทางเพศสัมพันธ์, การบาดเจ็บจากความเสียหายโดยเจตนา, การฆ่าตัวตาย, เสียสติ, ตกอยู่ภายใต้อำนาจของสุรายาเสพติด, บาดเจ็บจากการทะเลาะวิวาท การแท้งบุตร, การบาดเจ็บเนื่องมาจากอาชญากรรม, จลาจล, นัดหยุดงาน, การก่อการร้าย การยึดพาหนะ และการปล้นอากาศยาน (Terrorism, Hijack, Skyjack) และอื่นๆ ตามเงื่อนไขในกรมธรรม์

**อัตราค่าบริการดังกล่าวไม่รวม**

1. **ค่าทำหนังสือเดินทาง**ทุกประเภท
2. **ค่าใช้จ่ายอื่นๆ** ที่นอกเหนือจากรายการระบุ เช่น ค่าใช้จ่ายส่วนตัวอื่นๆ ฯลฯ
3. **ค่าภาษี**มูลค่าเพิ่ม VAT 7 % และหักภาษี ณ ที่จ่าย 3 % ในกรณีที่ลูกค้าต้องการใบเสร็จรับเงินที่ถูกต้อง จะต้องบวกค่าภาษีมูลค่าเพิ่ม และหัก ณ ที่จ่าย จากยอดขายจริงทั้งหมดเท่านั้น และโปรดแจ้งทางบริษัทฯ จะออกให้ภายหลัง ขอสงวนสิทธิ์ออกใบเสร็จที่ถูกให้กับบริษัททัวร์เท่านั้น
4. **ค่าวีซ่าญี่ปุ่นสำหรับชาวต่างชาติ**
5. **ค่าธรรมเนียมน้ำมันและภาษีสนามบิน ในกรณีที่สายการบินมีการปรับขึ้นราคา**



\*\* ก่อนทำการจองทัวร์ทุกครั้ง กรุณาอ่านโปรแกรมอย่างละเอียดทุกหน้า และทุกบรรทัด เนื่องจากทางบริษัทฯ จะอิงตามรายละเอียดของโปรแกรมที่ขายเป็นหลัก \*\*





